સૌરાષ્ટ્રની સૌથી મોટી ગણાતી રાજકોટની સિવિલ હોસ્પિટલમાં ઇન્ચાર્જ અધિક્ષક મહેતા પોતાની મનમાની ચલાવી રહ્યા હોય જેથી અહીંયા આવતા દર્દીઓને પારાવાર યાતનાઓ વેઠવી પડી રહી છે મુખ્ય પ્રવેશદ્વારમાં જ વનવેનો તઘલખી નિર્ણય ઠોકી બેસાડતા વાહન લઈને આવતા દર્દીઓ અને તેના પરિવારજનોને અનેક યાતનાઓ વેઠવી પડી રહી છે ટાઈટ સિક્યુરિટી વચ્ચે વનવે ભલે જાહેર કર્યો પરંતુ હજુ પાર્કિંગમાંથી થતી વાહનચોરી તંત્ર દ્વારા અટકાવવામાં સફળતા મળી નથી વનવે તાકીદે ઉઠાવવામાં નહિ આવે તો લોકોને સાથે રાખીને ગાંધી ચિંધ્યા માર્ગે આંદોલન કરવામાં આવશે તેવી ચીમકી પણ કુંડલીયાએ ઉચ્ચારી હતી